Գլխավոր դատախազությունը մեղադրական եզրակացությամբ Արմավիրի մարզի ընդհանուր իրավասության դատարան է ուղարկել «Իգլա»-ի գործը, որտեղ մեղադրյալը Էջմիածնի նախկին քաղաքապետի որդին է Ռոբերտ Աղվանյանը: Վերջինիս մեղադրանք է առաջադրվել քրեական օրենսգրքի 235-րդ հոդվածի 1-ին մասով (Ապօրինի կերպով զենք, ռազմամթերք, պայթուցիկ նյութեր կամ պայթուցիկ սարքեր ձեռք բերելը, իրացնելը, պահելը, փոխադրելը կամ կրելը): Այսինքն՝ ապօրինի կերպով պահել, փոխադրել ապա իրացրել է «Իգլա» տեսակի դյուրակիր զենիթահրթիռային համալիրի արձակման խողովակով, «9Մ39» տիպի ռազմամթերք հանդիսացող հրթիռ: Ռոբերտ Աղվանյանը կալանավորված է: